Карытніца (Гарадзенская вобласьць)

Кары́тніца — вёска ў Парэцкім сельсавеце Зьдзецельскага раёну Гарадзенскай вобласьці. Да 1 сьнежня 2019 году ўваходзіла ў склад Беліцкага сельсавету Лідзкага раёну. Гісторыя У 1624 годзе згадваецца ў складзе Зьдзецельскай воласьці ва ўласнасьці Сапегаў. 26 верасьня 2016 году вёска перададзеная зь ліквідаванага Пескаўскага ў склад Беліцкага сельсавету. Прэзыдэнтам Беларусі Аляксандрам Лукашэнкам 15 сакавіка 2019 году быў падпісаны ўказ № 104 «Аб адміністрацыйна-тэрытарыяльным уладкаваньні Берасьцейскай, Гарадзенскай і Менскай абласьцей». Згодна зь ім вёска Карытніца выключаная з складу Лідзкага раёну і ўключаная ў склад Зьдзецельскага раёну. Гэтае рашэньне абумоўленае тым, што гэты сельскі населены пункт аказаўся адзіным у раёне, разьмешчаным на левым беразе Нёману. Дарога ад Ліды да Карытніцы складае 76 км, а ад Зьдзецелу — 23 км. У час правядзеньня грамадзкага абмеркаваньня была атрыманая згода ўсіх жыхароў вёскі на прыняцьце рашэньня аб зьмяненьні межаў раёнаў. Новыя межы ўсталяваныя зь 1 сьнежня 2019 году. Насельніцтва 1999 год — 116 чалавек 2010 год — 67 чалавек Крыніцы